Az 1960-as évek nagy részében Brazíliában versenyzett, ahol barátai, a Fittipaldi fivérek voltak a legnagyobb vetélytársai. 1970-ben a Formula–2-ben és a Formula-3-ban bajnokságban ért el sikereket, ezért az 1972-es szezonra a Williams leigazolta. Eredményesebbnek bizonyult, mint a csapat első számú pilótája Henri Pescarolo. Az idény végén otthagyta a Williams-et és a Surteeshoz igazolt, ahol időnként egészen kiváló teljesítményt nyújtott, de sok baj volt a kocsijával. 1974 közepén ezt a csapatot is otthagyta, majd a Brabhamhez igazolt. 1975-ös brazil nagydíjon szép győzelmet aratott. Az 1977-es argentin nagydíjon elért második helyezése biztatónak tűnt. A verseny után kisgépével lezuhant és meghalt. A brazíliai Sao Paulo városa mellett található versenypályát tiszteletére róla nevezték el.